|  |  |
| --- | --- |
|  | **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΛΑΣΙΘΙΟΥ**  **ΔΗΜΟΣ ΑΓΙΟΥ ΝΙΚΟΛΑΟΥ**  **Δ/ΝΣΗ ΜΕΛΕΤΩΝ** |

**Δημιουργία Ολοκληρωμένων Τουριστικών Προσβάσιμων Θαλάσσιων Προορισμών Δήμου Αγίου Νικολάου**

|  |  |  |
| --- | --- | --- |
| **αρ. πρωτοκόλλου** | **:** | **3368/05-03-2020** |
| **αρ. μελέτης** | **:** | **32** |
| **Προϋπολογισμός** | **:** | **176.140,00 €** |
| **Φ.Π.Α. 13% και 24%** | **:** | **32.153,60 €** |
| **Δαπάνη** | **:** | **208.293,60 €** |
| **ΚΑ** | **:** | **02.64.7341.01** |

|  |  |
| --- | --- |
| ΣΥΝΤΑΧΘΗΚΕ | ΕΛΕΓΧΘΗΚΕ - ΘΕΩΡΗΘΗΚΕ |
| Άγιος Νικόλαος 04/03/2020 | Άγιος Νικόλαος 05/03/2020 |
|  | Η Αν/τρια Προϊσταμένη  Δ/νσης Μελετών |
|  |  |
| Μαρία Δεμέτζου  Χημικός | Μαρία Πρατσινάκη  Αρχιτέκτων - Μηχανικός |
|  |  |

|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ | ΑΡ. ΠΡΩΤ. : | 3368/05-03-2020 |
| ΝΟΜΟΣ ΛΑΣΙΘΙΟΥ | ΑΡ. ΜΕΛΕΤΗΣ : | 32 |
| ΔΗΜΟΣ ΑΓΙΟΥ ΝΙΚΟΛΑΟΥ | ΠΡΟΫΠΟΛ. : | 176.140,00 € χωρίς ΦΠΑ |
| ΔΙΕΥΘΥΝΣΗ ΜΕΛΕΤΩΝ | ΠΗΓΗ : | ΧΡΗΜΑΤΟΔΟΤΗΣΗ Ε.Π.ΑΝ.Ε.Κ. |

**Δημιουργία Ολοκληρωμένων Τουριστικών Προσβάσιμων Θαλάσσιων Προορισμών Δήμου Αγίου Νικολάου**

**ΤΕΧΝΙΚΗ ΕΚΘΕΣΗ**

**1. Αντικείμενο - Σκοπός**

Αντικείμενο της παρούσας πρότασης αποτελεί η εξασφάλιση της προσβασιμότητας ανθρώπων με κινητικές αναπηρίες ή με περιορισμένη κινητικότητα σε τέσσερις (4) παραλίες του Δήμου Αγίου Νικολάου, συμβάλλοντας στην εξυπηρέτηση των κατοίκων της περιοχής αλλά και στην ανάπτυξη τουρισμού ειδικών απαιτήσεων στις παραθαλάσσιες περιοχές και στην προσέλκυση επισκεπτών ατόμων με αναπηρίες καθώς και άλλων εμποδιζόμενων ατόμων.

Σκοπός είναι να γνωστοποιηθούν και να υλοποιηθούν οι παρεμβάσεις που απαιτούνται σε κάθε παραλία, ώστε να συμπληρωθούν οι υφιστάμενες υποδομές για άτομα με αναπηρίες, ολοκληρώνοντας με αυτό τον τρόπο την αλυσίδα προσβασιμότητας με μια σειρά αλληλεξαρτώμενες και αλληλοσυμπληρούμενες παρεμβάσεις που διασφαλίζουν την αυτονομία, άνεση και ασφάλεια των Α.μεΑ. και γενικότερα των εμποδιζόμενων ατόμων.

Στο πλαίσιο της μελέτης προβλέπονται οι κατάλληλες ελαφριές, μη μόνιμες υποδομές (εγκαταστάσεις και πρόσβαση) στον ευρύτερο χώρο των παραλιών κολύμβησης, όσο και στο χώρο κολύμβησης, που αφορούν την ψυχαγωγία και την άθληση ατόμων με κινητικές αναπηρίες ή περιορισμένης κινητικότητας (ηλικιωμένοι, εγκυμονούσες γυναίκες, άτομα με μειωμένη όραση, κ.λπ.), συνεισφέροντας στην εξυπηρέτηση αλλά και στην άρση της περιθωριοποίησής τους από το κοινωνικό σύνολο.

Το δικαίωμα των ατόμων με αναπηρίες στην πρόσβαση, δεν εξαντλείται μόνο στη δυνατότητα να κυκλοφορούν ανεμπόδιστα μέσα στην πόλη ούτε στη χρήση των δημόσιων κτιρίων με την παροχή μιας σειράς διευκολύνσεων. Τα άτομα με αναπηρία έχουν κάθε δικαίωμα και στη χρήση των εγκαταστάσεων, που σχετίζονται με την ψυχαγωγία, τον αθλητισμό, τον τουρισμό και γενικότερα με την αναψυχή, τα οποία προσφέρονται σε όλους μας ανεμπόδιστα και χωρίς κανέναν απολύτως περιορισμό. Ένας σημαντικός χώρος από τον οποίο αποκλείονται τα ΑμεΑ είναι η θάλασσα και τα θαλάσσια λουτρά, τα οποία συνήθως έχουν ευεργετικές επιδράσεις στην υγεία και στην βελτίωση των συνθηκών διαβίωσής τους. Η ύπαρξη θεσμικού πλαισίου για την προσβασιμότητα καλύπτει συνήθως τα κτήρια αλλά δεν επεκτείνεται σε χώρους όπως η παραλία, η θάλασσα και το βουνό.

Με στόχο αφενός την φυσική πρόσβαση των ατόμων με αναπηρία στους θαλάσσιους χώρους και αφετέρου την ισότιμη κοινωνική ένταξή τους, προτείνεται η αναβάθμιση των υποδομών του παραθαλάσσιου μετώπου της χώρας μας. Θα πρέπει να γίνουν παρεμβάσεις αλλά και να διαμορφωθούν κατάλληλες εγκαταστάσεις τόσο στον ευρύτερο χώρο της παραλίας όσο και στον χώρο κολύμβησης, οι οποίες να τηρούν τις απαιτούμενες προδιαγραφές σχεδιασμού για ΑμεΑ και γενικότερα της Ευρωπαϊκής Ένωσης. Περίπου το 15% του παγκόσμιου πληθυσμού (πάνω από ένα δισεκατομμύριο άνθρωποι) αντιμετωπίζουν κάποιο πρόβλημα αναπηρίας (World Health Organization, WHO). Στην Ευρωπαϊκή ήπειρο υπολογίζεται ότι υπάρχουν περίπου 138,6 εκατομμύρια άνθρωποι με ανάγκες προσβασιμότητας ενώ ο αριθμός τους υπολογίζεται ότι θα φτάσει τα 156,4 εκατομμύρια μέχρι το 2020 (Economic impact and travel patterns of accessible tourism in Europe - Service Contract SI2.ACPROCE052481700 - European Commission, DG Enterprise and Industry). To 70% αυτών των ανθρώπων εκτιμάται ότι έχει την οικονομική και φυσική δυνατότητα να ταξιδέψει (Eurostat, 2005a) αναζητώντας προσβάσιμους προορισμούς με κατάλληλες υποδομές. Έρευνες έχουν δείξει ότι η πλειονότητα των ατόμων αυτών ταξιδεύει με συνοδό και ξοδεύει περισσότερα από την μέση δαπάνη ανά άτομο και ανά ταξίδι αναψυχής.

**2. Περιοχή Έργου - Γεωγραφικός εντοπισμός**

Για τον εντοπισμό και την επιλογή των κατάλληλων παραλιών του Δήμου Αγίου Νικολάου, όπου προτείνονται οι παρεμβάσεις προσβασιμότητας ΑμεΑ της παρούσας μελέτης, ελήφθησαν υπόψη τα παρακάτω κριτήρια:

* Η παραλία να αποτελεί πόλο έλξης της περιοχής και να έχει υψηλή επισκεψιμότητα.
* Η παραλία να συνδυάζει τουριστικές υποδομές, ξενοδοχεία με προσβάσιμα δωμάτια σε κοντινή απόσταση, εστιατόρια με πρόσβαση για ΑμεΑ καθώς και σημεία αναψυχής, όπως μπαρ και καφετέριες.
* Η μορφολογία του εδάφους να είναι κατάλληλη για να μπορέσουν να γίνουν παρεμβάσεις προσβασιμότητας.
* Η παραλία να έχει βραβευθεί με Γαλάζια Σημαία
* Να υπάρχει αντιπροσωπευτική κατανομή των παραλιών ώστε να καλύπτονται οι πλέον τουριστικοί οικισμοί του Δήμου

Βάση των ανωτέρω κριτήριων επιλέχθηκαν οι τέσσερις (4) παραλίες: Άμμου και Κιτροπλατείας στην πόλη του Αγίου Νικολάου, Σχίσμα Ελούντας και Αγίου Παντελεήμονα Καλού Χωριού.

1. Η **παραλία της Άμμου**. Βρίσκεται στο κέντρο της πρωτεύουσας του δήμου, στην πόλη του Αγίου Νικολάου και είναι εύκολα προσβάσιμη από όλους. Πρόκειται για αμμουδερή παραλία. Περιβάλλεται από ποικιλία χρήσεων και εξυπηρετήσεων (καταστήματα υγειονομικού ενδιαφέροντος, υπηρεσίες, οργανωμένο πάρκινγκ, καταστήματα τροφίμων και λιανικού εμπορίου, ξενοδοχεία κ.α.) και γειτνιάζει με την Μαρίνα Αγίου Νικολάου.
2. Η **παραλία της Κιτροπλατείας**. Βρίσκεται στο κέντρο της πόλης του Αγίου Νικολάου και καθημερινά την επισκέπτονται όχι μόνο επισκέπτες άλλα και ντόπιοι. Είναι εύκολα προσβάσιμη από όλους και πρόκειται για αμμουδιά. Περιβάλλεται από ποικιλία χρήσεων και εξυπηρετήσεων (τράπεζες, καταστήματα υγειονομικού ενδιαφέροντος, υπηρεσίες, καταστήματα τροφίμων και λιανικού εμπορία, ξενοδοχεία κ.α.).
3. Η **παραλία στο Σχίσμα**. Βρίσκεται στην άκρως τουριστική πόλη της Ελούντας με μεγάλη επισκεψιμότητα. Είναι εύκολα προσβάσιμη από όλους και πρόκειται για αμμουδιά. Περιβάλλεται από ποικιλία χρήσεων και εξυπηρετήσεων (καταστήματα υγειονομικού ενδιαφέροντος, καταστήματα τροφίμων και λιανικού εμπορίου, ξενοδοχεία, οργανωμένο πάρκινγκ κ.α.) και γειτνιάζει με το Λιμάνι της Ελούντας.
4. Η **παραλία του Αγίου Παντελεήμονα**. Βρίσκεται μέσα στα όρια του οικισμού Καλού Χωριού και έχει επίσης μεγάλη επσικεψιμότητα. Είναι εύκολα προσβάσιμη από όλους και πρόκειται για αμμουδιά. Γειτνιάζει με ποικιλία χρίσεων και εξυπηρετήσεων όπως καταστήματα υγειονομικού ενδιαφέροντος, καταστήματα τροφίμων και λιανικού εμπορία, ξενοδοχεία, πάρκινγκ κ.α.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | ΓΕΝΙΚΑ | | | | ΥΦΙΣΤΑΜΕΝΗ ΚΑΤΑΣΤΑΣΗ | | | | | |
|  | **ονομασία παραλίες** | **είδος παραλίας** | **πόλη** | **τοποθεσία** | **wc / wc A.μεΑ.** | **ντουζ** | **Blue Flag** | **εγκαταστάσεις Α.μεΑ.** | **πύργος ναυαγοσώστη** | **θέση**  **στάθμευσης**  **Α.μεΑ.** |
| **1** | Άμμος | άμμος | Άγιος Νικόλαος | Κέντρο πόλης | όχι / όχι | ναι | ναι | όχι | όχι | ναι |
| **2** | Σχίσμα | άμμος | Ελούντα | Λιμάνι Ελούντας | ναι / ναι | ναι | ναι | ναι | ναι | ναι |
| **3** | Κιτροπλατεία | άμμος | Άγιος Νικόλαος | Κέντρο πόλης | όχι / όχι | ναι | ναι | όχι | όχι | ναι |
| **4** | Άγιος Παντελεήμονας | άμμος | Καλό Χωριό | Κέντρο χωριού | ναι/ναι | ναι | ναι | ναι | όχι | ναι |

*Ομαδοποιημένα στοιχεία παραλιών και υφιστάμενων υποδομών*

|  |
| --- |
| agios |
| elounta |
| καλο χοριο |
| *Γεωγραφικός εντοπισμών των τεσσάρων σημείων παρέμβασης / παραλία* |

Όλες οι παραλίες που έχουν επιλεγεί είναι εύκολα προσβάσιμες από όλα τα μέσα και εξασφαλίζεται η πρόσβαση από το οδικό δίκτυο σε κάθε σημείο παρέμβασης/παραλία.

Προτείνεται η προμήθεια και εγκατάσταση μη μόνιμων βοηθητικών διατάξεων για την αυτόνομη πρόσβαση εμποδιζόμενων ατόμων στη θάλασσα και μη μόνιμων βοηθητικών εγκαταστάσεων όπως:

• Μη μόνιμο, λυόμενο, ξύλινο αποδυτήριο προδιαγραφών για Αμεα

• Μη μόνιμος φορητός χώρος υγιεινής (χημική ή βιολογική τουαλέτα) προδιαγραφών για Αμεα

• Χώροι σκίασης/προστασίας των λουόμενων κ.ά.

• Μη μόνιμη βοηθητική διάταξη για την αυτόνομη πρόσβαση ΑμεΑ

• Λυόμενος ξύλινος διάδρομος παραλίας για Αμεα

• Επιγραφή σήμανσης (πληροφοριακή πινακίδα)

• Χωροθέτηση-διαμόρφωση θέσεων στάθμευσης αποκλειστικά για ΑμεΑ

• Σύστημα αντικλεπτικής προστασίας (συναγερμός)

• Σύστημα παρακολούθησης καιρικών συνθηκών παραλίας-Εφαρμογή Τηλεμετρίας

• Δημιουργία ψηφιακού ιστότοπου προσβασιμότητας

Για την ανάδειξη της προσβασιμότητας στις παραλίες του Δήμου, θα αναπτυχθεί ψηφιακός ιστότοπος προσβασιμότητας που θα λειτουργεί συμπληρωματικά με τον υφιστάμενο δικτυακό τόπο του Δήμου και θα  παρέχεται εφαρμογή ψηφιακού οδηγού – χάρτη.

Οι παρεμβάσεις είναι σύννομες με το ισχύον θεσμικό πλαίσιο περιβαλλοντικής και σχετικής νομοθεσίας.

Ο προμηθευόμενος εξοπλισμός στο σύνολό του θα πρέπει να φέρει τα κατάλληλα πιστοποιητικά ασφαλούς λειτουργίας και συμβατότητας με τα όρια ασφαλείας που επιβάλλονται από οδηγίες, κανονισμούς και το εθνικό πλαίσιο όπως αναφέρονται στις Τεχνικές Προδιαγραφές.

Σε κάθε περιοχή παρέμβασης/παραλία θα τοποθετηθούν ενημερωτικές-πληροφοριακές πινακίδες για την ενημέρωση των επισκεπτών για τα σημεία της παραλίας που είναι προσβάσιμα, τους χώρους υγιεινής κ.ά.

Τέλος, οι παρεμβάσεις αφορούν σε δημιουργία υποδομών προς χρήση σε σημεία παρέμβασης/ δημόσιες παραλίες με ελεύθερη πρόσβαση για το κοινό.

**3. Αυτοψία**

Κάθε παραλία είναι μοναδική, διαθέτει τα δικά της ιδιαίτερα χαρακτηριστικά. Για το λόγο αυτό κατά το πρώτο στάδιο για την αναβάθμιση της προσβασιμότητας σε μία ακτή χρειάστηκε να συγκεντρωθεί ένα πλήθος από στοιχεία που έχουν να κάνουν με τη μορφολογία και τον περιβάλλοντα χώρο της κάθε παραλίας. Η διαδικασία αυτή οδήγησε στο να επιλεγεί το καταλληλότερο σημείο που μπορεί να τοποθετηθεί η μη μόνιμη βοηθητική διάταξη για την αυτόνομη πρόσβαση ΑμεΑ στη θάλασσα. Τα στοιχεία αυτά επεξεργάστηκαν ώστε να βρεθεί και να προταθεί το καλύτερο δυνατό σημείο προκειμένου η συσκευή να μπορέσει να επιτελέσει στο έπακρο το σκοπό της για αυτόνομη πρόσβαση των ΑμεΑ στη θάλασσα.

Στις παρακάτω εικόνες παρουσιάζεται μια εκδοχή για κάθε μία παραλία, της τοποθέτησης/εγκατάστασης των υποδομών που αναφέρονται στα επόμενα κεφάλαια της παρούσης πρότασης.

###### Πρόταση / Παραλία

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | ΓΕΝΙΚΑ | | | | ΠΡΟΤΕΙΝΟΜΕΝΗ ΚΑΤΑΣΤΑΣΗ | | | | | |
|  | **ονομασία** | **είδος παραλίας** | **πόλη** | **τοποθεσία** | **αποδυτήριο με ντούζ** | **κινητά wc** | **χώροι σκίασης** | **διάδρομοι κίνησης** | **Διάταξη αυτόνομης πρόσβασης** | **νέες θέσεις στάθμευσης Α.με Α.** |
| **1** | Άμμος | άμμος | Άγιος Νικόλαος | Κέντρο πόλης | 1 | Μια (1) βιολογική | 2 | ναι | ναι | - |
| **2** | Σχίσμα | άμμος | Ελούντα | Λιμάνι Ελούντας | 1 | - | 2 | ναι | ναι | 1 |
| **3** | Κιτροπλατεία | άμμος | Άγιος Νικόλαος | Κέντρο πόλης | 1 | Μια (1) χημική | 2 | ναι | ναι | 2 |
| **4** | Άγιος Παντελεήμονας | άμμος | Καλό Χωριό | Κέντρο χωριού | 1 | - | 2 | ναι | ναι | 2 |

*Ομαδοποιημένα στοιχεία παραλιών και προτεινόμενων υποδομών*

###### *1. Παραλία Άμμου, Άγιος Νικόλαος*

|  |
| --- |
| ammos  Εικόνα 1 Προτεινόμενη διάταξη για Α.μεΑ. στην παραλία της Άμμου |

α. Χωροθέτηση-διαμόρφωση θέσεων στάθμευσης αποκλειστικά για ΑμεΑ: Παραμένουν οι υφιστάμενες θέσεις στάθμευσης.

β. Μη μόνιμο, λυόμενο, ξύλινο αποδυτήριο προδιαγραφών για ΑμεΑ, όπως αυτό περιγράφεται στις Τεχνικές Προδιαγραφές 04 και στα Αρχιτεκτονικά σχέδια.

γ. Μη μόνιμος φορητός χώρος υγιεινής (βιολογική τουαλέτα) προδιαγραφών για ΑμεΑ: τοποθετείται στο χώρο του Parking της Μαρίνας Αγίου Νικολάου. Η βιολογική τουαλέτα περιγράφεται στις Τεχνικές Προδιαγραφές 06 και στα Αρχιτεκτονικά Σχέδια.

δ. Χώροι σκίασης/προστασίας των λουόμενων κ.ά.: τοποθετούνται δυο χώροι σκίασης σύμφωνα με τις Τεχνικές Προδιαγραφές 07 και τα Αρχιτεκτονικά σχέδια.

ε. Μη μόνιμη βοηθητική διάταξη για την αυτόνομη πρόσβαση ΑμεΑ: τοποθετείται ένας μηχανισμός για την κατάδυση των ατόμων με αναπηρία στη θάλασσα, σύμφωνα με τις Τεχνικές Προδιαγραφές 01.

στ. Λυόμενος ξύλινος διάδρομος παραλίας για ΑμεΑ: τοποθετούνται τρία σκέλη ξύλινου διαδρόμου συνολικού μήκους 60μ. όπως αυτός περιγράφεται στις Τεχνικές Προδιαγραφές 03, διαστάσεων μήκους 4,50μ., 37 μ., 2,50μ. και 16μ. και πλάτους τουλάχιστον 1,50 μ.


ζ. Επιγραφή σήμανσης (πληροφοριακή πινακίδα): θα τοποθετηθούν τρεις ενημερωτικές πινακίδες (στην είσοδο της παραλίας, στους χώρους σκίασης και στο αποδυτήριο), τρεις ταμπέλες σήμανσης (μια στο χώρο στάθμευσης, μία στο wc και μία στο μηχανισμό κατάδυσης) και πινακίδα συγχρηματοδότησης ΕΠΑΝΕΚ ΕΣΠΑ.

Η σήμανση θα τηρεί τις Τεχνικές Προδιαγραφές 08.

η. Σύστημα αντικλεπτικής προστασίας (συναγερμός): θα τοποθετηθεί σύστημα αντικλεπτικής προστασίας με φωτοσυναγερμό στη μη μόνιμη βοηθητική διάταξη για την αυτόνομη πρόσβαση ΑμεΑ στη θάλασσα, σύμφωνα με τις Τεχνικές Προδιαγραφές 09.

|  |
| --- |
| AMMOS_0012 |

###### *2. Παραλία Σχίσμα Ελούντας*



|  |
| --- |
| Εικόνα 2 Προτεινόμενη διάταξη για Α.μεΑ. στην παραλία στο Σχίσμα |

α. Χωροθέτηση-διαμόρφωση θέσεων στάθμευσης αποκλειστικά για ΑμεΑ: Παραμένουν οι υφιστάμενοι και προστίθεται μια νέα θέση σύμφωνα με τις Τεχνικές Προδιαγραφές 02.

β. Μη μόνιμο, λυόμενο, ξύλινο αποδυτήριο προδιαγραφών για ΑμεΑ, όπως αυτό περιγράφεται στις Τεχνικές Προδιαγραφές 04 και στα Αρχιτεκτονικά σχέδια.

γ. Μη μόνιμος φορητός χώρος υγιεινής (χημική ή βιολογική τουαλέτα) προδιαγραφών για ΑμεΑ: Διατηρείται το υφιστάμενο WC

δ. Χώροι σκίασης/προστασίας των λουόμενων κ.ά.: τοποθετούνται δυο χώροι σκίασης σύμφωνα με τις Τεχνικές Προδιαγραφές 07 και τα Αρχιτεκτονικά σχέδια.

ε. Μη μόνιμη βοηθητική διάταξη για την αυτόνομη πρόσβαση ΑμεΑ: τοποθετείται ένας μηχανισμός για την κατάδυση των ατόμων με αναπηρία στη θάλασσα, σύμφωνα με τις Τεχνικές Προδιαγραφές 01.

στ. Λυόμενος ξύλινος διάδρομος παραλίας για ΑμεΑ: τοποθετούνται τρία σκέλη ξύλινου διαδρόμου συνολικού μήκους 46,50 μ., όπως αυτός περιγράφεται στις Τεχνικές Προδιαγραφές 03 διαστάσεων μήκους 2,50 μ. και 44 μ. και πλάτους τουλάχιστον 1,50 μ.

ζ. Επιγραφή σήμανσης (πληροφοριακή πινακίδα): θα τοποθετηθούν δυο ενημερωτικές πινακίδες (στους χώρους σκίασης και στο αποδυτήριο), τέσσερις ταμπέλες σήμανσης (δυο στους χώρους στάθμευσης, μία στο wc και μία στο μηχανισμό κατάδυσης) και πινακίδα συγχρηματοδότησης ΕΠΑΝΕΚ ΕΣΠΑ.

Η σήμανση θα τηρεί τις Τεχνικές Προδιαγραφές 08.

|  |
| --- |
| η. Σύστημα αντικλεπτικής προστασίας (συναγερμός): θα τοποθετηθεί σύστημα αντικλεπτικής προστασίας με φωτοσυναγερμό στη μη μόνιμη βοηθητική διάταξη για την αυτόνομη πρόσβαση ΑμεΑ στη θάλασσα, σύμφωνα με τις Τεχνικές Προδιαγραφές 09.  θ. Δημιουργία ψηφιακού ιστότοπου προσβασιμότητας: Για την ανάδειξη της προσβασιμότητας στις παραλίες του Δήμου, θα αναπτυχθεί ψηφιακός ιστότοπος προσβασιμότητας που θα λειτουργεί συμπληρωματικά με τον υφιστάμενο δικτυακό τόπο του Δήμου και θα  παρέχεται εφαρμογή ψηφιακού οδηγού - χάρτη. Ο ιστότοπος θα τηρεί τις Τεχνικές Προδιαγραφές 11.  SXISMA_0027-2 |

###### *3. Παραλία Κιτροπλατείας, Άγιος Νικόλαος*

|  |
| --- |
| kitroplatia  Εικόνα 3 Προτεινόμενη διάταξη για Α.μεΑ. στην παραλία στην Κιτροπλατεία |

α. Χωροθέτηση-διαμόρφωση θέσεων στάθμευσης αποκλειστικά για ΑμεΑ: προστίθενται δύο νέες θέσεις σύμφωνα με τις Τεχνικές Προδιαγραφές 02.

β. Μη μόνιμο, λυόμενο, ξύλινο αποδυτήριο προδιαγραφών για ΑμεΑ, όπως αυτό περιγράφεται στις Τεχνικές Προδιαγραφές 04 και στα Αρχιτεκτονικά σχέδια.

γ. Μη μόνιμος φορητός χώρος υγιεινής (χημική τουαλέτα) προδιαγραφών για ΑμεΑ: τοποθετείται μια χημική τουαλέτα με προδιαγραφές για Α.μεΑ. δίπλα από το αποδυτήριο. Η χημική τουαλέτα περιγράφεται στις Τεχνικές Προδιαγραφές 05 και στα Αρχιτεκτονικά Σχέδια.

δ. Χώροι σκίασης/προστασίας των λουόμενων κ.ά.: τοποθετούνται δυο χώροι σκίασης σύμφωνα με τις Τεχνικές Προδιαγραφές 07 και τα Αρχιτεκτονικά σχέδια.

ε. Μη μόνιμη βοηθητική διάταξη για την αυτόνομη πρόσβαση ΑμεΑ: τοποθετείται ένας μηχανισμός για την κατάδυση των ατόμων με αναπηρία στη θάλασσα, σύμφωνα με τις Τεχνικές Προδιαγραφές 01.

στ. Λυόμενος ξύλινος διάδρομος παραλίας για ΑμεΑ: τοποθετούνται τρία σκέλη ξύλινου διαδρόμου συνολικού μήκους 52 μ., όπως αυτός περιγράφεται στις Τεχνικές Προδιαγραφές 03, διαστάσεων μήκους 24 μ., 5 μ., 9 μ. και 14 μ. και πλάτους τουλάχιστον 1,50 μ.

ζ. Επιγραφή σήμανσης (πληροφοριακή πινακίδα): θα τοποθετηθούν δυο ενημερωτικές πινακίδες (στους χώρους σκίασης και στο αποδυτήριο/ είσοδος παραλίας), τέσσερις ταμπέλες σήμανσης (δυο στους χώρους στάθμευσης, μία στο wc και μία στο μηχανισμό κατάδυσης) και πινακίδα συγχρηματοδότησης ΕΠΑΝΕΚ ΕΣΠΑ.

Η σήμανση θα τηρεί τις Τεχνικές Προδιαγραφές 08.

η. Σύστημα αντικλεπτικής προστασίας (συναγερμός): θα τοποθετηθεί σύστημα αντικλεπτικής προστασίας με φωτοσυναγερμό στη μη μόνιμη βοηθητική διάταξη για την αυτόνομη πρόσβαση ΑμεΑ στη θάλασσα, σύμφωνα με τις Τεχνικές Προδιαγραφές 09.

|  |
| --- |
| DJI_0029b |

###### *4. Παραλία Αγίου Παντελεήμονα Καλό Χωριό*

|  |
| --- |
| 2018-06-06 (2)  Εικόνα 4 Προτεινόμενη διάταξη για Α.μεΑ. στην παραλία Αγίου Παντελεήμονα |

α. Χωροθέτηση-διαμόρφωση θέσεων στάθμευσης αποκλειστικά για ΑμεΑ: προστίθεται δύο νέες θέσεις σύμφωνα με τις Τεχνικές Προδιαγραφές 02.

β. Μη μόνιμο, λυόμενο, ξύλινο αποδυτήριο προδιαγραφών για ΑμεΑ, όπως αυτό περιγράφεται στις Τεχνικές Προδιαγραφές 04 και στα Αρχιτεκτονικά σχέδια.

γ. Μη μόνιμος φορητός χώρος υγιεινής (χημική ή βιολογική τουαλέτα) προδιαγραφών για ΑμεΑ: διατηρείται το υφιστάμενο WC

δ. Χώροι σκίασης/προστασίας των λουόμενων κ.ά.: τοποθετούνται δυο χώροι σκίασης σύμφωνα με τις Τεχνικές Προδιαγραφές 07 και τα Αρχιτεκτονικά σχέδια.

ε. Μη μόνιμη βοηθητική διάταξη για την αυτόνομη πρόσβαση ΑμεΑ: τοποθετείται ένας μηχανισμός για την κατάδυση των ατόμων με αναπηρία στη θάλασσα, σύμφωνα με τις Τεχνικές Προδιαγραφές 01.

στ. Λυόμενος ξύλινος διάδρομος παραλίας για ΑμεΑ: τοποθετούνται τρία σκέλη ξύλινου διαδρόμου συνολικού μήκους 54,50 μ., όπως αυτός περιγράφεται στις Τεχνικές Προδιαγραφές 03, διαστάσεων μήκους 47 μ., 2,50 μ., και 5 μ. και πλάτους τουλάχιστον 1,50 μ.

ζ. Επιγραφή σήμανσης (πληροφοριακή πινακίδα): θα τοποθετηθούν τρείς ενημερωτικές πινακίδες (στους χώρους σκίασης, στο αποδυτήριο και στην είσοδο της παραλίας), τέσσερις ταμπέλες σήμανσης (δυο στους χώρους στάθμευσης, μία στο wc και μία στο μηχανισμό κατάδυσης) και πινακίδα συγχρηματοδότησης ΕΠΑΝΕΚ ΕΣΠΑ.

Η σήμανση θα τηρεί τις Τεχνικές Προδιαγραφές 08.

η. Σύστημα αντικλεπτικής προστασίας (συναγερμός): θα τοποθετηθεί σύστημα αντικλεπτικής προστασίας με φωτοσυναγερμό στη μη μόνιμη βοηθητική διάταξη για την αυτόνομη πρόσβαση ΑμεΑ στη θάλασσα, σύμφωνα με τις Τεχνικές Προδιαγραφές 09.

θ. Σύστημα Παρακολούθησης καιρικών συνθηκών παραλίας – Εφαρμογή Τηλεμετρίας: Η διάταξη θα έχει τη δυνατότητα να είναι συνδεμένη με το διαδίκτυο με αποτέλεσμα να μπορεί να χρησιμοποιεί την τεχνολογία του διαδικτύου, ώστε να παρέχει σε πραγματικό χρόνο πληροφορίες που αφορούν το χρήστη. Η Εφαρμογή Τηλεμετρίας θα τηρεί τις Τεχνικές Προδιαγραφές 10.

|  |
| --- |
| Αγπαντελεημονας |

|  |
| --- |
| ΣΥΝΤΑΧΘΗΚΕ |
| Άγ. Νικόλαος 04/03/2020 |
|  |
| Μαρία Δεμέτζου  Χημικός |

|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ | ΑΡ. ΠΡΩΤ. : | 3368/05-03-2020 |
| ΝΟΜΟΣ ΛΑΣΙΘΙΟΥ | ΑΡ. ΜΕΛΕΤΗΣ : | 32 |
| ΔΗΜΟΣ ΑΓΙΟΥ ΝΙΚΟΛΑΟΥ | ΠΡΟΫΠΟΛ. : | 176.140,00 € χωρίς ΦΠΑ |
| ΔΙΕΥΘΥΝΣΗ ΜΕΛΕΤΩΝ | ΠΗΓΗ : | ΧΡΗΜΑΤΟΔΟΤΗΣΗ Ε.Π.ΑΝ.Ε.Κ. |

**Δημιουργία Ολοκληρωμένων Τουριστικών Προσβάσιμων Θαλάσσιων Προορισμών Δήμου Αγίου Νικολάου**

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

**ΠΑΡΑΛΙΑ ΑΜΜΟΥ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **α/α** | **Αριθ. Άρθρου** | **Περιγραφή** | **Τιμή Μονάδος** | **Moνάδα Μέτρ.** | **Ποσότητα** | **Σύνολο χωρίς ΦΠΑ** | **ΦΠΑ %** | **ΦΠΑ** | **Σύνολο με ΦΠΑ** |
| 1 | 1 | Μη μόνιμη βοηθητική διάταξη για την αυτόνομη πρόσβαση ΑμεΑ | 23.000,00 € | Τεμ. | 1 | 23.000,00 € | 13 | 2.990,00 € | 25.990,00 € |
| 2 | 6 | Μη μόνιμος φορητός χώρος υγιεινής (βιολογική τουαλέτα) προδιαγραφών για ΑμεΑ | 6.500,00 € | Τεμ. | 1 | 6.500,00 € | 24 | 1.560,00 € | 8.060,00 € |
| 3 | 4 | Μη μόνιμο, λυόμενο, ξύλινο αποδυτήριο προδιαγραφών για ΑμεΑ | 4.500,00 € | Τεμ. | 1 | 4.500,00 € | 24 | 1.080,00 € | 5.580,00 € |
| 4 | 3 | Λυόμενος ξύλινος διάδρομος παραλίας για ΑμεΑ | 80,00 € | Μέτρο | 60 | 4.800,00 € | 24 | 1.152,00 € | 5.952,00 € |
| 5 | 7 | Χώροι σκίασης/προστασίας των λουόμενων κ.ά. | 1.500,00 € | Τεμ. | 2 | 3.000,00 € | 24 | 720,00 € | 3.720,00 € |
| 6 | 8 | Επιγραφή σήμανσης (πληροφοριακή πινακίδα) | 2.000,00 € | Σύνολο πινακίδων | 1 | 2.000,00 € | 24 | 480,00 € | 2.480,00 € |
| 7 | 9 | Σύστημα αντικλεπτικής προστασίας (συναγερμός) | 650,00 € | Τεμ. | 1 | 650,00 € | 24 | 156,00 € | 806,00 € |
|  | | |  | **Συνολικό ποσό** | | **44.450,00 €** |  | **8.138,00 €** | **52.588,00 €** |

**ΠΑΡΑΛΙΑ ΤΗΣ ΚΙΤΡΟΠΛΑΤΕΙΑΣ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **α/α** | **Αριθ. Άρθρου** | **Περιγραφή** | **Τιμή Μονάδος** | **Moνάδα Μέτρ.** | **Ποσότητα** | **Σύνολο χωρίς ΦΠΑ** | **ΦΠΑ %** | **ΦΠΑ** | **Σύνολο με ΦΠΑ** |
| 1 | 1 | Μη μόνιμη βοηθητική διάταξη για την αυτόνομη πρόσβαση ΑμεΑ | 23.000,00 € | Τεμ. | 1 | 23.000,00 € | 13 | 2.990,00 € | 25.990,00 € |
| 2 | 5 | Μη μόνιμος φορητός χώρος υγιεινής (χημική τουαλέτα) προδιαγραφών για ΑμεΑ | 4.500,00 € | Τεμ. | 1 | 4.500,00 € | 24 | 1.080,00 € | 5.580,00 € |
| 3 | 4 | Μη μόνιμο, λυόμενο, ξύλινο αποδυτήριο προδιαγραφών για ΑμεΑ | 4.500,00 € | Τεμ. | 1 | 4.500,00 € | 24 | 1.080,00 € | 5.580,00 € |
| 4 | 3 | Λυόμενος ξύλινος διάδρομος παραλίας για ΑμεΑ | 80,00 € | Μέτρο | 52 | 4.160,00 € | 24 | 998,40 € | 5.158,40 € |
| 5 | 7 | Χώροι σκίασης/προστασίας των λουόμενων κ.ά. | 1.500,00 € | Τεμ. | 2 | 3.000,00 € | 24 | 720,00 € | 3.720,00 € |
| 6 | 2 | Χωροθέτηση-διαμόρφωση θέσεων στάθμευσης αποκλειστικά για ΑμεΑ | 1.500,00 € | Τεμ. | 2 | 3.000,00 € | 24 | 720,00 € | 3.720,00 € |
| 7 | 8 | Επιγραφή σήμανσης (πληροφοριακή πινακίδα) | 2.000,00 € | Σύνολο πινακίδων | 1 | 2.000,00 € | 24 | 480,00 € | 2.480,00 € |
| 8 | 9 | Σύστημα αντικλεπτικής προστασίας (συναγερμός) | 650,00 € | Τεμ. | 1 | 650,00 € | 24 | 156,00 € | 806,00 € |
|  | | |  | **Συνολικό ποσό** | | **44.810,00 €** |  | **8.224,40 €** | **53.034,40 €** |

**ΠΑΡΑΛΙΑ ΣΧΙΣΜΑ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **α/α** | **Αριθ. Άρθρου** | **Περιγραφή** | **Τιμή Μονάδος** | **Moνάδα Μέτρ.** | **Ποσότητα** | **Σύνολο χωρίς ΦΠΑ** | **ΦΠΑ %** | **ΦΠΑ** | **Σύνολο με ΦΠΑ** |
| 1 | 1 | Μη μόνιμη βοηθητική διάταξη για την αυτόνομη πρόσβαση ΑμεΑ | 23.000,00 € | Τεμ. | 1 | 23.000,00 € | 13 | 2.990,00 € | 25.990,00 € |
| 2 | 4 | Μη μόνιμο, λυόμενο, ξύλινο αποδυτήριο προδιαγραφών για ΑμεΑ | 4.500,00 € | Τεμ. | 1 | 4.500,00 € | 24 | 1.080,00 € | 5.580,00 € |
| 3 | 3 | Λυόμενος ξύλινος διάδρομος παραλίας για ΑμεΑ | 80,00 € | Μέτρο | 46,5 | 3.720,00 € | 24 | 892,80 € | 4.612,80 € |
| 4 | 7 | Χώροι σκίασης/προστασίας των λουόμενων κ.ά. | 1.500,00 € | Τεμ. | 2 | 3.000,00 € | 24 | 720,00 € | 3.720,00 € |
| 5 | 2 | Χωροθέτηση-διαμόρφωση θέσεων στάθμευσης αποκλειστικά για ΑμεΑ | 1.500,00 € | Τεμ. | 1 | 1.500,00 € | 24 | 360,00 € | 1.860,00 € |
| 6 | 8 | Επιγραφή σήμανσης (πληροφοριακή πινακίδα) | 2.000,00 € | Σύνολο πινακίδων | 1 | 2.000,00 € | 24 | 480,00 € | 2.480,00 € |
| 7 | 11 | Δημιουργία ψηφιακού ιστότοπου προσβασιμότητας | 5.000,00 € | Παροχή Υπηρεσιών | 1 | 5.000,00 € | 24 | 1.200,00 € | 6.200,00 € |
| 8 | 9 | Σύστημα αντικλεπτικής προστασίας (συναγερμός) | 650,00 € | Τεμ. | 1 | 650,00 € | 24 | 156,00 € | 806,00 € |
|  | | |  | **Συνολικό ποσό** | | **43.370,00 €** |  | **7.878,80 €** | **51.248,80 €** |

**ΠΑΡΑΛΙΑ ΑΓΙΟΥ ΠΑΝΤΕΛΕΗΜΟΝΑ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **α/α** | **Αριθ. Άρθρου** | **Περιγραφή** | **Τιμή Μονάδος** | **Moνάδα Μέτρ.** | **Ποσότητα** | **Σύνολο χωρίς ΦΠΑ** | **ΦΠΑ %** | **ΦΠΑ** | **Σύνολο με ΦΠΑ** |
| 1 | 1 | Μη μόνιμη βοηθητική διάταξη για την αυτόνομη πρόσβαση ΑμεΑ | 23.000,00 € | Τεμ. | 1 | 23.000,00 € | 13 | 2.990,00 € | 25.990,00 € |
| 2 | 4 | Μη μόνιμο, λυόμενο, ξύλινο αποδυτήριο προδιαγραφών για ΑμεΑ | 4.500,00 € | Τεμ. | 1 | 4.500,00 € | 24 | 1.080,00 € | 5.580,00 € |
| 3 | 3 | Λυόμενος ξύλινος διάδρομος παραλίας για ΑμεΑ | 80,00 € | Μέτρο | 54,5 | 4.360,00 € | 24 | 1.046,40 € | 5.406,40 € |
| 4 | 7 | Χώροι σκίασης/προστασίας των λουόμενων κ.ά. | 1.500,00 € | Τεμ. | 2 | 3.000,00 € | 24 | 720,00 € | 3.720,00 € |
| 5 | 2 | Χωροθέτηση-διαμόρφωση θέσεων στάθμευσης αποκλειστικά για ΑμεΑ | 1.500,00 € | Τεμ. | 2 | 3.000,00 € | 24 | 720,00 € | 3.720,00 € |
| 6 | 8 | Επιγραφή σήμανσης (πληροφοριακή πινακίδα) | 2.000,00 € | Σύνολο πινακίδων | 1 | 2.000,00 € | 24 | 480,00 € | 2.480,00 € |
| 7 | 9 | Σύστημα αντικλεπτικής προστασίας (συναγερμός) | 650,00 € | Τεμ. | 1 | 650,00 € | 24 | 156,00 € | 806,00 € |
| 8 | 10 | Σύστημα παρακολούθησης καιρικών συνθηκών παραλίας – Εφαρμογή Τηλεμετρίας | 3.000,00 € | Τεμ. | 1 | 3.000,00 € | 24 | 720,00 € | 3.720,00 € |
|  | | |  | **Συνολικό ποσό** | | **43.510,00 €** |  | **7.912,40 €** | **51.422,40** |

**ΓΕΝΙΚΟ ΣΥΝΟΛΟ ΕΞΟΠΛΙΣΜΟΥ ΠΑΡΑΛΙΩΝ ΔΗΜΟΥ ΑΓΙΟΥ ΝΙΚΟΛΑΟΥ: 176.140,00 € (χωρίς Φ.Π.Α.)**

**32.153,60 € (Φ.Π.Α. 13 %, 24%)**

**208.293,60 € (με Φ.Π.Α.)**

|  |  |
| --- | --- |
| ΣΥΝΤΑΧΘΗΚΕ | ΕΛΕΓΧΘΗΚΕ - ΘΕΩΡΗΘΗΚΕ |
| Άγιος Νικόλαος 04/03/2020 | Άγιος Νικόλαος 05/03/2020 |
|  | Η Αν/τρια Προϊσταμένη  Δ/νσης Μελετών |
|  |  |
| Μαρία Δεμέτζου  Χημικός | Μαρία Πρατσινάκη  Αρχιτέκτων - Μηχανικός |
|  |  |

|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ | ΑΡ. ΠΡΩΤ. : | 3368/05-03-2020 |
| ΝΟΜΟΣ ΛΑΣΙΘΙΟΥ | ΑΡ. ΜΕΛΕΤΗΣ : | 32 |
| ΔΗΜΟΣ ΑΓΙΟΥ ΝΙΚΟΛΑΟΥ | ΠΡΟΫΠΟΛ. : | 176.140,00 € χωρίς ΦΠΑ |
| ΔΙΕΥΘΥΝΣΗ ΜΕΛΕΤΩΝ | ΠΗΓΗ : | ΧΡΗΜΑΤΟΔΟΤΗΣΗ Ε.Π.ΑΝ.Ε.Κ. |

**Δημιουργία Ολοκληρωμένων Τουριστικών Προσβάσιμων Θαλάσσιων Προορισμών Δήμου Αγίου Νικολάου**

**ΤΕΧΝΙΚΕΣ ΠΡΟΔΙΑΓΡΑΦΕΣ / ΤΙΜΟΛΟΓΙΟ / ΓΕΝΙΚΕΣ ΤΕΧΝΙΚΕΣ ΥΠΟΧΡΕΩΣΕΙΣ / ΕΓΓΥΗΣΕΙΣ-ΣΥΝΤΗΡΗΣΗ-ΥΠΟΧΡΕΩΣΕΙΣ ΑΝΑΔΟΧΟΥ**

ΓΕΝΙΚΑ

Σε όλες τις περιπτώσεις των υποδομών θα πρέπει να πληρούνται οι προϋποθέσεις και οι απαιτήσεις της ΚΥΑ Αριθμ. ΔΔΠ0007378/0454ΒΕΞ2017, ΦΕΚ Τεύχος Β 1636/12.05.2017 «**Καθορισμός όρων, προϋποθέσεων, τεχνικών θεμάτων, αναγκαίων λεπτομερειών και διαδικασίας για την παραχώρηση απλής χρήσης αιγιαλού, παραλίας, όχθης και παρόχθιας ζώνης μεγάλων λιμνών και πλεύσιμων ποταμών»** και ειδικότερα του Άρθρου 16 **«Εξυπηρετήσεις ΑμεΑ»,** καθώς και των σχετικών οδηγιών (ΕΛΟΤ 1439\_2013, ΥΠΕΚΑ – Σχεδιάζοντας για Όλους, Όλοι στην Άμμο) και της απόφασης του Υπουργείου Περιβάλλοντος Χωρ. και Δημοσίων Έργων (52907/2009 - ΦΕΚ 2621/Β/31-12-2009).

Ειδικότερα η ΚΥΑ σε σχέση με τις προσβάσιμες παραλίες προβλέπει:

**Άρθρο 16** ΚΥΑ Αριθμ. ΔΔΠ0007378/0454ΒΕΞ2017

**Εξυπηρετήσεις ΑΜΕΑ**

Είναι δυνατή η τοποθέτηση από το Δήμο μέσων εξυπηρέτησης ΑμεΑ σύμφωνα με τα εξής:

«Σε (1) τουλάχιστον θέση ανά Δημοτική Ενότητα από τους παραχωρηθέντες κοινόχρηστους χώρους αιγιαλού, παραλίας, κ.λπ., καθώς και όπου υφίστανται λουτρικές εγκαταστάσεις της προηγουμένης παραγράφου, οι Δήμοι υποχρεούνται επίσης, να προβούν στη τοποθέτηση ενός (1) διαδρόμου, κάθετα προς την ακτογραμμή, ο οποίος θα επιτρέπει την είσοδο στο νερό των χρηστών αναπηρικών αμαξιδίων και θα χρησιμοποιείται αποκλειστικά και μόνο για την εξυπηρέτηση Ατόμων με Αναπηρία (ΑμεΑ), ο οποίος θα φέρει τις πιο κάτω τεχνικές προδιαγραφές:

α) Να αποτελεί προσωρινή κατασκευή

β) Να κατασκευάζεται ισόπεδα με το πέριξ έδαφος της ακτής

γ) Να κατασκευάζεται από μη τοξικά υλικά, φιλικά προς το περιβάλλον, κατάλληλα για εξωτερική χρήση, ανθεκτικά σε οποιεσδήποτε καιρικές συνθήκες, υγρασία, υπεριώδη ακτινοβολία κ.λπ.

δ) Να διαθέτει ομαλή, αντιολισθηρή και συνεχή επιφάνεια

ε) Να έχει πλάτος τουλάχιστον 1,5μ. και τα όρια του να επισημαίνονται (επ΄ αυτού) με συνεχή κίτρινη λωρίδα πλάτους 10 εκ.

στ) Να κατασκευάζεται σε τέτοια θέση ώστε η μέγιστη κατά μήκος κλίση τους να μην είναι μεγαλύτερη από 8%.

ζ) Να φέρει σε επιλεγμένα σημεία και ιδιαίτερα στην αρχή και το τέλος αυτού, με επιδαπέδια σήμανση, το Διεθνές Σύμβολο Πρόσβασης, και

η) Να τοποθετηθεί σε τέτοια θέση ώστε να μπορεί να συνδέεται με τους εκτός αιγιαλού χώρους εξυπηρέτησης των Α.με.Α. (στάθμευσης, τουαλέτες κ.λπ.).

Οι Δήμοι υποχρεούνται επιπλέον να εξασφαλίσουν την ύπαρξη ενός (1) τουλάχιστον χώρου υγιεινής (W.C.) και ενός (1) αποδυτηρίου, μη μόνιμης βοηθητικής κατασκευής, με διαστάσεις και εξοπλισμό που να επιτρέπουν τη χρήση τους από τα ΑμεΑ, σύμφωνα με τις κείμενες διατάξεις. Οι χώροι αυτοί πρέπει να βρίσκονται στα όρια του κοινοχρήστου χώρου του αιγιαλού, παραλίας κ.λπ. και να είναι προσβάσιμοι από τους διαδρόμους πρόσβασης και τους υπάρχοντες χώρους στάθμευσης.

Επίσης οι Δήμοι υποχρεούνται να εξασφαλίσουν, εκτός της αιγιαλού περιοχής και των αμμοθινών ένα (1) τουλάχιστον χώρο στάθμευσης αποκλειστικά για ΑμεΑ., ο οποίος να έχει τις απαραίτητες διαστάσεις, καθώς και ειδική επιδαπέδια και επιστήλια σήμανση, σύμφωνα με τις κείμενες διατάξεις.

Επίσης, ιδιαίτερη προσοχή θα πρέπει να δοθεί στην τήρηση των οδηγιών της ΚΥΑ Δ10Β1053970/1672ΕΞ2013/ΦΕΚ Β/801/05.04.2013 «Απευθείας παραχώρηση, με αντάλλαγμα, του δικαιώματος απλής χρήσης αιγιαλού, παραλίας, όχθης και παρόχθιας ζώνης μεγάλων λιμνών και πλεύσιμων ποταμών, στους Οργανισμούς Τοπικής Αυτοδιοίκησης (Ο.Τ.Α.) Α' βαθμού» και ειδικότερα σε όσα αναλυτικά αναφέρονται στο ΠΑΡΑΡΤΗΜΑ της « Τεχνικές προδιαγραφές κατασκευών –διαμορφώσεων για απλή χρήση εντός αιγιαλού παραλίας- περιορισμοί- συστάσεις» (Άρθρο 13 του Ν2971/2001)

Ειδικότερα επισημαίνουμε το σημείο του Παραρτήματος σχετικά με την «Έδραση Κατασκευών, στερέωση - Πάκτωση που αναφέρει ρητά: «Όλες οι κατασκευές συνδέονται με το έδαφος με διατάξεις έδρασης που σε καμία περίπτωση δεν θα πρέπει να παραπέμπουν σε συνθήκες μόνιμης θεμελίωσης, αλλά με τέτοιο τρόπο ώστε να είναι δυνατή η χωρίς ιδιαίτερη προσπάθεια άμεση αποξήλωση, μετακίνηση ή μεταφορά τους.

Όπου οι επικρατούσες τοπικές συνθήκες δεν είναι ιδιαίτερα δύσκολες αυτό γίνεται με απλή έδραση ή χρήση βαρύτητας (αντίβαρα, έρμα από άμμο ή νερό). Σε ακραίες καταστάσεις (πολύ ισχυροί άνεμοι σε νησιωτικές περιοχές) και όπου τίθεται ζήτημα ασφάλειας των χρηστών μπορεί η χρήση των αντίβαρων να συνδυαστεί με απλή έμπηξη των κατάλληλα διαμορφωμένων μελών στο έδαφος. Μετά το πέρας της περιόδου χρήσης οι διατάξεις έδρασης (βάσεις, έρμα, αντίβαρα, εμπήξεις κλπ) θα πρέπει να αποκαλύπτονται και να αφαιρούνται χωρίς να παραμένουν εγκιβωτισμένες στη άμμο σε αναμονή της επόμενης περιόδου.

ΤΕΧΝΙΚΕΣ ΠΡΟΔΙΑΓΡΑΦΕΣ

**Τ.Π.1 Μη μόνιμη βοηθητική Διάταξη για την Αυτόνομη Πρόσβαση ΑμεΑ**

Η μη μόνιμη βοηθητική διάταξη για την αυτόνομη πρόσβαση ΑμεΑ στη θάλασσα θα πρέπει να παρέχει τη δυνατότητα στον χρήστη, με τη χρήση τηλεχειριστηρίου, να μετακινείται από τη στεριά στη θάλασσα, και το αντίστροφο, χωρίς τη βοήθεια συνοδού.

Η διάταξη θα πρέπει να διαθέτει πιστοποίηση CE σύμφωνα με τις οδηγίες 2006/42/EC «περί μηχανημάτων» και 2014/30/ΕΕ/EU ”Hλεκτρομαγνητική συμβατότητα (EMC)”

**Διαστάσεις-Χαρακτηριστικά**

Μέγιστο βάρος χρήστη : έως 120 kgr περίπου.

Ταχύτητα διαδρομής: από 0,10 έως 0,20m/s (Ανάλογα με το μήκος της διάταξης)

Χρόνος διαδρομής προς μία κατεύθυνση : 1.5 min περίπου.

Ύψος καθίσματος από το έδαφος στο σημείο αφετηρίας: 0,55 μέτρα περίπου

Βάθος τερματικού σημείου: περίπου 75 cm

**Τ.Π.2 Χωροθέτηση – Διαμόρφωση θέσεων Στάθμευσης αποκλειστικά για ΑμεΑ**

Ο χώρος στάθμευσης για τα ΑμεΑ πρέπει να διαθέτει τις απαιτούμενες διαστάσεις που θα διευκολύνουν το ΑμεΑ χρήστη αναπηρικού τροχοκαθίσματος ή άλλον επιβάτη ΑμεΑ, να εισέρχεται / εξέρχεται με άνεση του οχήματός του και ως εκ τούτου απαγορεύεται σε μη δικαιούχους να σταθμεύουν ή να οικειοποιούνται τους χώρους αυτούς.

Για τον ειδικά διαμορφωμένο χώρο στάθμευσης ΑμεΑ θα πρέπει να ισχύουν οι προδιαγραφές όπως αυτές ορίζονται από τις σχετικές οδηγίες (ΕΛΟΤ 1439\_2013, ΥΠΕΚΑ – Σχεδιάζοντας για Όλους) και την απόφαση του Υπουργείου Περιβάλλοντος Χωρ. και Δημοσίων Έργων (52907/2009 - ΦΕΚ 2621/Β/31-12-2009).

Συγκεκριμένα :

- Οι διαστάσεις των θέσεων στάθμευσης θα πρέπει να είναι 3,50μ.Χ 5,00 μ. η κάθε μία.

- Η στάθμη των χώρων στάθμευσης να συνδέεται απαραίτητα με την είσοδο ή/και με παρακείμενο πεζοδρόμιο με κεκλιμένα επίπεδα ελάχιστου πλάτους 1,20m.

- Ο χώρος στάθμευσης φέρει κάθετη πινακίδα σήμανσης καθώς επίσης και επιδαπέδια σήμανση με το Διεθνές Σύμβολο Προσβασιμότητας.

|  |  |
| --- | --- |
|  | http://2.bp.blogspot.com/-2bMNZ91So5M/UEnffU9f8BI/AAAAAAAAA0A/ZVGNYE1aUiM/s1600/Picture2.jpg  Εικόνα **1** Διεθνές Σύμβολο Προσβασιμότητας |

**Τ.Π.3 Λυόμενος ξύλινος Διάδρομος παραλίας για ΑμεΑ**

Ο μη μόνιμος διάδρομος θα πρέπει να δημιουργεί άνετη και ασφαλή πρόσβαση σε άτομα με κινητικά προβλήματα (ΑμεΑ) κινούμενα σε τροχοκαθίσματα. Η όλη εγκατάσταση θα εκτελεσθεί με υλικά άριστης ποιότητας και σύμφωνα με τους επίσημους κανονισμούς και τις οδηγίες της Υπηρεσίας και θα πρέπει να αποτελεί μη μόνιμη (προσωρινή) κατασκευή για την αυτόνομη πρόσβαση ΑμεΑ στις παραλίες και τη συγκρότηση ολοκληρωμένης προσβάσιμης διαδρομής προς τις υποδομές της παραλίας που απευθύνονται σε ΑμεΑ (αποδυτήριο, WC, parking κτλ.). Ο διάδρομος θα τοποθετηθεί κάθετα προς την ακτογραμμή, θα επιτρέπει την είσοδο στο νερό των χρηστών αναπηρικών αμαξιδίων και θα χρησιμοποιείται αποκλειστικά και μόνο για την εξυπηρέτηση Ατόμων με Αναπηρία (ΑμεΑ). (Άρθρο 16 ΚΥΑ Αριθμ. ΔΔΠ0007378/0454ΒΕΞ2017, Εξυπηρετήσεις ΑΜΕΑ).

Συγκεκριμένα για τους ξύλινους διαδρόμους θα πρέπει να ισχύουν οι παρακάτω προδιαγραφές:

1. Να αποτελεί προσωρινή κατασκευή

2. Να αποτελείται από ξύλινα στοιχεία συγκεκριμένου μήκους τα οποία τοποθετούνται ελεύθερα ή ενώνονται μεταξύ τους με ειδικούς μεταλλικούς συνδέσμους από ανοξείδωτο ή γαλβανισμένο χάλυβα.

3. Να κατασκευάζεται ισόπεδα με το πέριξ έδαφος της ακτής.

4. Να κατασκευάζεται από μη τοξικά υλικά, φιλικά προς το περιβάλλον, κατάλληλα για εξωτερική χρήση, ανθεκτικά σε οποιεσδήποτε καιρικές συνθήκες, υγρασία, υπεριώδη ακτινοβολία κ.λπ.

5. Να διαθέτει ομαλή, αντιολισθηρή και συνεχή επιφάνεια.

6. Να έχει πλάτος τουλάχιστον 1,5 μ. Το σανίδωμα να είναι από εμποτισμένη ξυλεία ενδεικτικών διαστάσεων πάχους 2,5 εκ. και πλάτους 12,0 εκ. με κενό 1,0 εκ. (το κενό χρειάζεται για να μπορεί να καθαρίζεται εύκολα ο διάδρομος από την άμμο που θα μεταφέρεται από την κίνηση των λουσμένων).

7. Να κατασκευάζεται σε τέτοια θέση ώστε η μέγιστη κατά μήκος κλίση τους να μην είναι μεγαλύτερη από 8% και η επιφάνεια του να είναι οριζόντια.

8. Να τοποθετηθεί σε τέτοια θέση ώστε να μπορεί να συνδέεται με τους εκτός αιγιαλού χώρους εξυπηρέτησης των Α.με.Α. (στάθμευσης, τουαλέτες κ.λπ.).

9. Να φέρει σε επιλεγμένα σημεία και ιδιαίτερα στην αρχή και το τέλος αυτού, με επιδαπέδια σήμανση, το Διεθνές Σύμβολο Πρόσβασης και

10. Να τοποθετείται εύκολα, χωρίς ειδικευμένο προσωπικό, να είναι κινητός, δηλαδή όταν δεν χρησιμοποιείται να μπορεί να αφαιρεθεί και να αποθηκευτεί οπουδήποτε.

|  |  |
| --- | --- |
| http://www.blueflag.gr/sites/default/files/page-files/amea-prosvasi.jpg  Εικόνα **2** Παράδειγμα διαδρόμου για Α.μεΑ. | Αποτέλεσμα εικόνας για ACCESSIBLE BEACHES  Εικόνα **3** Παράδειγμα διαδρόμου για Α.μεΑ. |

**Τ.Π.4 Μη μόνιμο, λυόμενο, ξύλινο Αποδυτήριο προδιαγραφών για ΑμεΑ**

**Βασική Περιγραφή**

Πρόκειται για μη μόνιμο, συναρμολογούμενο λυόμενο, ξύλινο αποδυτήριο για άτομα με κινητικές αναπηρίες ή άτομα τα οποία εν γένει είναι περιορισμένης κινητικότητας.

Όλα τα μέρη του αποδυτηρίου πρέπει να είναι κατασκευασμένα από ανθεκτικά υλικά κατάλληλα για χρήση κοντά σε θαλάσσιο περιβάλλον. Όλα τα υλικά σύνδεσης (κοχλίες κλπ) είναι κατασκευασμένα από ανοξείδωτο χάλυβα κατάλληλο για χρήση σε θαλάσσιο περιβάλλον (πχ AISI 316L, AISI 304L, κλπ).

**Χαρακτηριστικά**

Ο ελάχιστος απαιτούμενος ελεύθερος χώρος στο εσωτερικό του αποδυτηρίου για να μπορεί να περιστραφεί το αναπηρικό αμαξίδιο θα πρέπει να είναι 1,50Χ1,50μ τουλάχιστον.

Το δομικά στοιχεία (τοιχώματα, δάπεδο, οροφή) θα πρέπει να αποτελούνται από συναρμολογούμενα μέρη για την εύκολη μεταφορά και φόρτωσή τους. Η επιφάνειά του δαπέδου θα πρέπει να είναι συνεχής και ομαλή. Στα σημεία ένωσης των επιμέρους μερών του θα πρέπει να εξασφαλίζεται η μη δημιουργία αυλακιών. Τα τοιχώματα θα πρέπει να έχουν την κατάλληλη διαμόρφωση ώστε να διαφυλάσσεται η ιδιωτικότητα του χρήστη και ταυτόχρονα να διασφαλίζεται ικανοποιητικός φυσικός φωτισμός. Η οροφή θα πρέπει να τοποθετείται σε κεκλιμένη θέση ώστε να μην επιτρέπει την παραμονή υγρών και στερεών στοιχείων στην επιφάνειά της.

Η θύρα θα πρέπει να έχει ωφέλιμο πλάτος τουλάχιστον 0,90μ. και ελεύθερο ύψος 2,20μ. Πρέπει να είναι συρόμενη ή ανοιγόμενη με φρένο ώστε να μην την παρασύρει ο αέρας. Δε θα πρέπει να απαιτείται μεγάλη δύναμη χειρισμού και δεν θα πρέπει να διαθέτει μηχανισμό αυτόματου κλεισίματος. Επίσης, είναι απαραίτητο να διαθέτει εσωτερική και εξωτερική χειρολαβή στα 90εκ. από το δάπεδο.

Το αποδυτήριο θα πρέπει να διαθέτει χειρολαβές, κρεμάστρες και πάγκο προκειμένου να διευκολύνει τα ΑμεΑ στην αλλαγή ρούχων σε ξαπλωτή θέση.

**Λουτήρας – Ντουζ για ΑμεΑ**

Πρόκειται για ντουζιέρα, η οποία θα πρέπει να είναι εύκολα προσβάσιμη για χρήση από ΑΜΕΑ. Σε κατάλληλο σημείο της παρέμβασης θα πρέπει να τοποθετηθεί ακροφύσιο ντους σε κατάλληλο ύψος, ώστε να εξυπηρετούνται με τον καλύτερο δυνατό τρόπο τα άτομα με κινητικά προβλήματα και να απολαμβάνουν ένα πλήρες μπάνιο.

Δεν επιτρέπεται η εγκατάσταση - τοποθέτηση ντουζιέρας τυποποιημένης ή χτιστής, καθώς και η υπερύψωση ή το βύθισμα του δαπέδου, ακόμη και η κατασκευή οποιουδήποτε τύπου περιζώματος για τον καθορισμό του χώρου του ντουζ, με τέτοιο τρόπο που θα εμποδίζουν και θα είναι επικίνδυνα για τα ΑμεΑ. Ο χώρος του ντους θα πρέπει να είναι συνεπίπεδος με το υπόλοιπο δάπεδο της παρέμβασης, η ομαλή δε απορροή του ύδατος θα εξασφαλίζεται με τη διαμόρφωση κλίσεων.

Το ακροφύσιο του ντους θα πρέπει να έχει ρυθμιζόμενη κατεύθυνση και μεταβλητή ένταση ροής, τόσο για την εξοικονόμηση νερού, όσο και μεταβαλλόμενη ένταση ροής σε περίπτωση έντονων ανέμων. Ο διακόπτης ροής του ντους θα πρέπει να έχει λειτουργία χρονοκαθυστέρησης για εξοικονόμηση νερού.

Όλα τα δομικά μέρη της ντουζιέρας καθώς και όλα τα υλικά και μικρο-υλικά σύνδεσης (κοχλίες, άξονες κλπ.) πρέπει να είναι κατασκευασμένα από κατάλληλο υλικό για θαλάσσιο περιβάλλον.

**Τ.Π.5 Μη μόνιμος φορητός χώρος υγιεινής (χημική τουαλέτα) προδιαγραφών για ΑμεΑ**

Η ύπαρξη χημικής τουαλέτας για ΑμεΑ στις παραλίες είναι απολύτως απαραίτητη. Θα πρέπει να πληροί τις προϋποθέσεις του πρότυπου EN 16194:2012. Ενδεικτικά αναφέρονται οι κυριότερες:

* Ο εσωτερικός χώρος θα πρέπει να είναι το λιγότερο 160εκ. σε βάθος και πλάτος ώστε να παρέχεται ικανός χώρος για τους ελιγμούς ενός αναπηρικού αμαξιδίου.
* Το ελάχιστο ύψος θα πρέπει να είναι τουλάχιστον 2 μ. στο ψηλότερο σημείο της καμπίνας.
* Το ελεύθερο πλάτος της θύρας θα πρέπει να είναι το λιγότερο 80εκ.
* Θα πρέπει να διαθέτει εσωτερικές μπάρες στήριξης περιμετρικά.
* Η λεκάνη θα πρέπει να είναι κλειστού τύπου με κλαπέτο.
* Η πόρτα θα πρέπει να έχει μηχανισμό κλεισίματος με ελατήριο και ένδειξη κατειλημμένου. Θα πρέπει επίσης να έχει σύρτη κλειδώματος από μέσα και σε περίπτωση ανάγκης να ανοίγει από έξω με ειδικό κλειδί.
* Το δάπεδο θα πρέπει να είναι κατασκευασμένο από αντιολισθητικό υλικό.
* Η οροφή ή μέρος της θα πρέπει να είναι κατασκευασμένη από διαυγές ή ημιδιαφανές υλικό ώστε να επιτρέπεται ο φυσικός φωτισμός.
* Θα πρέπει να υπάρχουν επαρκή ανοίγματα για πολύ καλό εξαερισμό.
* Η δεξαμενή λυμάτων θα πρέπει να είναι εξοπλισμένη με σύστημα διαφράγματος και σύστημα καθαρισμού και απολύμανσης. Θα πρέπει να διαθέτει σύστημα εξαερισμού
* Η καμπίνα εσωτερικά θα πρέπει ακόμα να περιλαμβάνει: θήκη για χαρτί υγείας, καλαθάκι για χαρτιά και απορρίμματα, νιπτήρα και καθρέπτη.

**Τ.Π.6 Μη μόνιμος φορητός χώρος υγιεινής (βιολογική τουαλέτα) προδιαγραφών για ΑμεΑ**

|  |
| --- |
|  |

Η ύπαρξη βιολογικής τουαλέτας για ΑμεΑ στις παραλίες είναι απολύτως απαραίτητη. Θα πρέπει να πληροί τις προϋποθέσεις του πρότυπου EN 16194:2012. Ενδεικτικά αναφέρονται οι κυριότερες:

* Ο εσωτερικός χώρος θα πρέπει να είναι το λιγότερο 160εκ. σε βάθος και πλάτος ώστε να παρέχεται ικανός χώρος για τους ελιγμούς ενός αναπηρικού αμαξιδίου.
* Το ελάχιστο ύψος θα πρέπει να είναι τουλάχιστον 2 μ. στο ψηλότερο σημείο της καμπίνας.
* Το ελεύθερο πλάτος της θύρας θα πρέπει να είναι το λιγότερο 80εκ.
* Θα πρέπει να διαθέτει εσωτερικές μπάρες στήριξης περιμετρικά.
* Η λεκάνη θα πρέπει να είναι κλειστού τύπου με κλαπέτο.
* Η πόρτα θα πρέπει να έχει μηχανισμό κλεισίματος με ελατήριο και ένδειξη κατειλημμένου. Θα πρέπει επίσης να έχει σύρτη κλειδώματος από μέσα και σε περίπτωση ανάγκης να ανοίγει από έξω με ειδικό κλειδί.
* Το δάπεδο θα πρέπει να είναι κατασκευασμένο από αντιολισθητικό υλικό.
* Η οροφή ή μέρος της θα πρέπει να είναι κατασκευασμένη από διαυγές ή ημιδιαφανές υλικό ώστε να επιτρέπεται ο φυσικός φωτισμός.
* Θα πρέπει να υπάρχουν επαρκή ανοίγματα για πολύ καλό εξαερισμό.
* Η δεξαμενή λυμάτων θα πρέπει να είναι εξοπλισμένη με σύστημα διαφράγματος και σύστημα καθαρισμού και απολύμανσης. Θα πρέπει να διαθέτει σύστημα εξαερισμού
* Η λειτουργία της θα πρέπει να γίνεται χωρίς τη χρήση χημικών με βιολογική επεξεργασία των λυμάτων και εξάτμιση του νερού.
* Η καμπίνα εσωτερικά θα πρέπει ακόμα να περιλαμβάνει: θήκη για χαρτί υγείας, καλαθάκι για χαρτιά και απορρίμματα, νιπτήρα και καθρέπτη.

**Τ.Π.7 Χώροι Σκίασης /Προστασίας λουομένων**

Θα πρέπει να υλοποιηθούν κατάλληλοι χώροι σκίασης (ομπρέλες) που να είναι προσβάσιμοι από αναπηρικά αμαξίδια. Οι χώροι αυτοί πρέπει να συνδέονται με διαδρόμους με τους υπολοίπους προσβάσιμους χώρους της παραλίας. Οι χώροι αυτοί θα πρέπει να διαθέτουν αισθητική εναρμονισμένη με τον περιβάλλοντα χώρο (επιθυμητό υλικό κατασκευής είναι το ξύλο). Το εμβαδό κάθε ομπρέλας πρέπει να είναι κατάλληλο για να φιλοξενήσει τουλάχιστον ένα αναπηρικό αμαξίδιο και τον συνοδό του και συνολικά τουλάχιστον 5 αναπηρικά αμαξίδια και τους συνοδούς τους.

**Τ.Π.8 Επιγραφή Σήμανσης (πληροφοριακή πινακίδα):**

Σε κάθε παραλία που θα υλοποιηθούν οι παραπάνω παρεμβάσεις θα πρέπει να εγκατασταθούν κατάλληλες πληροφοριακές πινακίδες. Συγκεκριμένα πλησιάζοντας στην ακτή θα πρέπει να προσδιορίζεται το σημείο της παραλίας που είναι προσβάσιμο για ΑμεΑ. Επιπλέον θα πρέπει να υπάρχουν ταμπέλες για τις θέσεις στάθμευσης, την τουαλέτα, τα αποδυτήρια και το προσβάσιμο ντουζ.

Οι πληροφοριακές πινακίδες που θα τοποθετηθούν θα πρέπει να ανταποκρίνονται στους όρους των σχετικών τεχνικών οδηγιών και προδιαγραφών (Νόμος 2696/1999 - ΦΕΚ 57/Α/23-3-1999, αρ. ΔΜΕΟ/ε/οικ/1102. ΦΕΚ 953/B’/24-10-1997, ΔΜΕΟ ε/οικ/720/13-11-92, ΦΕΚ 954/Β’/31-12-1986, ΦΕΚ 1061/Β’/13-10-1980).

|  |
| --- |
| Ενδεικτικές διαστάσεις πινακίδων :   * Πινακίδα για το χώρο στάθμευσης (60x40 εκ.) * Πινακίδα για χώρο αποδυτηρίων, ντους (60x40 εκ.) * Πινακίδα για WC (60x40 εκ.) * Πινακίδα για τη διάταξη αυτόνομης πρόσβασης ΑμεΑ στη θάλασσα (60x40 εκ.) * Πινακίδα συγχρηματοδότησης από το ΕπΑνεΚ ΕΣΠΑ με αναφορά και στο όνομα του Δικαιούχου (60x40 εκ.) |

**Τ.Π.9 Σύστημα Αντικλεπτικής προστασίας**

Η μη μόνιμη βοηθητική διάταξη για την αυτόνομη πρόσβαση ΑμεΑ στη θάλασσα πρέπει να προστατεύεται με φωτοσυναγερμό. Η τοποθέτηση φωτοσυναγερμού αποσκοπά στην αποτροπή κακόβουλων ενεργειών και χρήσεων τις νυχτερινές ώρες.

Το σύστημα αντικλεπτικης προστασίας θα αποτελείται από τα κάτωθι μέρη:

-Ανιχνευτές κίνησης

-Κάμερα παρακολούθησης εξωτερικού χώρου

-Πίνακα ασφαλείας και πληκτρολόγιο

-Δρομολογητή δεδομένων (router)

**Τ.Π. 10 Σύστημα Παρακολούθησης καιρικών συνθηκών παραλίας – Εφαρμογή Τηλεμετρίας**

Είναι πολύ βολικό για τα ΑμεΑ και για όλα τα εμποδιζόμενα άτομα να έχουν τη δυνατότητα από το σπίτι τους να βλέπουν την κατάσταση που επικρατεί στην ακτή καθώς και να έχουν μερικές επιπλέον πληροφορίες όπως ο κυματισμός και αν ο μηχανισμός μπορεί να τεθεί σε λειτουργία.

Για τους παραπάνω λόγους απαιτείται η ύπαρξη ενός πακέτου τηλεμετρίας στην παραλία.

Συγκεκριμένα η κάθε διάταξη θα έχει τη δυνατότητα να είναι συνδεμένη με το διαδίκτυο με αποτέλεσμα να μπορεί να χρησιμοποιεί την τεχνολογία του διαδικτύου, ώστε να παρέχει σε πραγματικό χρόνο πληροφορίες που αφορούν το χρήστη.

**Τ.Π. 11 Δημιουργία Ψηφιακού Ιστότοπου Προσβασιμότητας**

Στην παρούσα δράση θα αναπτυχθεί ένας διαδικτυακός τόπος, όπου θα αναρτηθούν:

* Τα πλήρη στοιχεία της πράξης - σύντομη περιγραφή, ανάλογης με το επίπεδο της στήριξης, στόχοι και αποτελέσματα, επισημαίνοντας τη χρηματοδοτική στήριξη από την Ένωση.
* Φωτογραφικό και άλλο πολυμεσικό υλικό από την παραλία στην οποία θα εγκατασταθεί το σύστημα πρόσβασης.
* Οδηγίες πρόσβασης στην παραλία

Ο δικτυακός τόπος υποχρεωτικά θα λειτουργεί συμπληρωματικά με τον υφιστάμενο δικτυακό τόπο του Δήμου που αφορά την παροχή Τουριστικών πληροφοριών.

Επιπλέον υποχρεωτικά θα παρέχεται ψηφιακός οδηγός – χάρτης που θα προβάλλονται όλες οι τοποθεσίες που είναι προσβάσιμες για ΑΜΕΑ στην παραλία αλλά και πέριξ αυτής.

Ο διαδικτυακός τόπος θα αποτελεί το βασικό μέσο ανάδειξης της προσβασιμότητας στις παραλίες του Δήμου. Το υλικό θα παρουσιάζεται σε διακριτές ενότητες. Όσον αφορά την πλοήγηση στο περιεχόμενο, αυτή θα δομείται σε κατηγορίες υλικού, που θα προβάλλονται με την επιλογή τους πάνω σε χάρτη με διακριτό σημείο κάθε φορά.

Όσον αφορά τις **προδιαγραφές του δικτυακού τόπου** που θα αναπτυχθεί θα πρέπει να ικανοποιεί τις παρακάτω τουλάχιστον απαιτήσεις:

* Ελκυστικό γραφικό περιβάλλον εναρμονισμένο με την αισθητική και το περιεχόμενο αυτού που παρουσιάζει.
* Εύχρηστους και κατανοητούς μηχανισμούς πλοήγησης για την περιήγηση του χρήστη στις σελίδες.
* Θα υποστηρίζονται τουλάχιστον δύο γλώσσες (Ελληνικά, Αγγλικά).

**Πρόσβαση για ΑΜΕΑ:** Οι ψηφιακές υπηρεσίες που θα αναπτυχθούν στο πλαίσιο του έργου θα πρέπει να υιοθετούν την αρχή του «Σχεδιάζοντας για Όλους», εντάσσοντας προϋποθέσεις και όρους προσβασιμότητας σε ΤΠΕ για άτομα με αναπηρία βασιζόμενες σε διεθνώς αναγνωρισμένους κανόνες, τις οδηγίες προσβασιμότητας W3C και συγκεκριμένα στα Web Content Accessibility Guidelines (WAI/WCAG) στο μέγιστό επίπεδο συμμόρφωσης «ΑΑA» (WGAG 2.0 level AAA).

# 

ΤΙΜΟΛΟΓΙΟ

|  |  |  |
| --- | --- | --- |
| Άρθρο 1 | **Μη μόνιμη βοηθητική διάταξη για την αυτόνομη πρόσβαση ΑμεΑ**  Για την προμήθεια και πλήρη τοποθέτηση και θέση σε λειτουργία στην εκάστοτε παραλία μίας μη μόνιμης βοηθητικής Διάταξης για την Αυτόνομη Πρόσβαση ΑμεΑ στη θάλασσα, σύμφωνα με πρότυπα και βάσει των ειδικών απαιτήσεων των Τεχνικών Προδιαγραφών και των υπόλοιπων όρων δημοπράτησης.  Τιμή ανά τεμάχιο χωρίς ΦΠΑ | |
|  | **Ευρώ ολογράφως:** | **Είκοσι τρεις χιλιάδες** |
|  | **Αριθμητικά:** | **23.000,00 €** |

|  |  |  |
| --- | --- | --- |
| Άρθρο 2 | **Χωροθέτηση-διαμόρφωση θέσεων στάθμευσης αποκλειστικά για ΑμεΑ**  Για τον ειδικά διαμορφωμένο χώρο στάθμευσης ΑμεΑ θα πρέπει να ισχύουν οι προδιαγραφές όπως αυτές ορίζονται από τις σχετικές οδηγίες (ΕΛΟΤ 1439\_2013, ΥΠΕΚΑ – Σχεδιάζοντας για Όλους) και την απόφαση του Υπουργείου Περιβάλλοντος Χωρ. και Δημοσίων Έργων (52907/2009 - ΦΕΚ 2621/Β/31-12-2009).  Συγκεκριμένα :  - Οι διαστάσεις των θέσεων στάθμευσης θα πρέπει να είναι 3,50μ.Χ 5,00 μ. η κάθε μία.  - Η στάθμη των χώρων στάθμευσης θα πρέπει να συνδέεται απαραίτητα με την είσοδο ή/και με παρακείμενο πεζοδρόμιο με κεκλιμένα επίπεδα ελάχιστου πλάτους 1,20m.  Τιμή για xωροθέτηση-διαμόρφωση ενός χώρου parking, χωρίς ΦΠΑ | |
|  | **Ευρώ ολογράφως:** | **Χίλια πεντακόσια ευρώ** |
|  | **Αριθμητικά:** | **1.500,00 €** |

|  |  |  |
| --- | --- | --- |
| Άρθρο 3 | **Λυόμενος ξύλινος διάδρομος παραλίας για ΑμεΑ**  Για την προμήθεια και πλήρη τοποθέτηση στην εκάστοτε παραλία ενός τεμαχίου διαδρόμου παραλίας διαστάσεων πλάτους 1,5μ, σύμφωνα πρότυπα και βάσει των ειδικών απαιτήσεων των Τεχνικών Προδιαγραφών και των υπόλοιπων όρων δημοπράτησης.  Τιμή ανά μέτρο, χωρίς ΦΠΑ | |
|  | **Ευρώ ολογράφως:** | **Ογδόντα ευρώ** |
|  | **Αριθμητικά:** | **80,00 €** |

|  |  |  |
| --- | --- | --- |
| Άρθρο 4 | **Μη μόνιμο, λυόμενο, ξύλινο αποδυτήριο προδιαγραφών για ΑμεΑ** Για την προμήθεια και πλήρη τοποθέτηση στην εκάστοτε παραλία ενός μη μόνιμου λυόμενου αποδυτηρίου- ντουζ για ΑμεΑ, συμπεριλαμβανομένης της σύνδεσης με το δίκτυο νερού, σύμφωνα με τα πρότυπα και βάσει των ειδικών απαιτήσεων των Τεχνικών Προδιαγραφών και των υπόλοιπων όρων δημοπράτησης.  Τιμή ανά τεμάχιο, χωρίς ΦΠΑ | |
|  | **Ευρώ ολογράφως:** | **Τέσσερις χιλιάδες πεντακόσια ευρώ** |
|  | **Αριθμητικά:** | **4.500,00 €** |

|  |  |  |
| --- | --- | --- |
| Άρθρο 5 | **Μη μόνιμος φορητός χώρος υγιεινής (χημική τουαλέτα) προδιαγραφών για ΑμεΑ**  Για την προμήθεια και πλήρη τοποθέτηση στην εκάστοτε παραλία μίας χημικής τουαλέτας για ΑμεΑ, σύμφωνα με τα πρότυπα και βάσει των ειδικών απαιτήσεων των Τεχνικών Προδιαγραφών και των υπόλοιπων όρων δημοπράτησης.  Τιμή ανά τεμάχιο, χωρίς ΦΠΑ | |
|  | **Ευρώ ολογράφως:** | **Τέσσερις χιλιάδες πεντακόσια ευρώ** |
|  | **Αριθμητικά:** | **4.500,00 €** |

|  |  |  |
| --- | --- | --- |
| Άρθρο 6 | **Μη μόνιμος φορητός χώρος υγιεινής (βιολογική τουαλέτα) προδιαγραφών για ΑμεΑ**  Για την προμήθεια και πλήρη τοποθέτηση στην εκάστοτε παραλία μίας βιολογικής τουαλέτας για ΑμεΑ, σύμφωνα με τα πρότυπα και βάσει των ειδικών απαιτήσεων των Τεχνικών Προδιαγραφών και των υπόλοιπων όρων δημοπράτησης.  Τιμή ανά τεμάχιο, χωρίς ΦΠΑ | |
|  | **Ευρώ ολογράφως:** | **Έξι χιλιάδες πεντακόσια ευρώ** |
|  | **Αριθμητικά:** | **6.500,00 €** |

|  |  |  |
| --- | --- | --- |
| Άρθρο 7 | **Χώροι σκίασης/προστασίας των λουόμενων κ.ά.**  Για την προμήθεια και πλήρη τοποθέτηση στην εκάστοτε παραλία ξύλινων μη μόνιμων συναρμολογούμενων χώρων σκίασης  Τιμή ανά τεμάχιο, χωρίς ΦΠΑ | |
|  | **Ευρώ ολογράφως:** | **Χίλια πεντακόσια ευρώ** |
|  | **Αριθμητικά:** | **1.500,00 €** |

|  |  |  |
| --- | --- | --- |
| Άρθρο 8 | **Επιγραφή σήμανσης (πληροφοριακή πινακίδα)**  Σε κάθε παραλία που θα υλοποιηθούν οι παραπάνω παρεμβάσεις θα πρέπει να εγκατασταθούν κατάλληλες πληροφοριακές πινακίδες.  Ενδεικτικές διαστάσεις πινακίδων :   * Πινακίδα για το χώρο στάθμευσης (60x40 εκ.) * Πινακίδα για χώρο αποδυτηρίων, ντους (60x40 εκ.) * Πινακίδα για WC (60x40 εκ.) * Πινακίδα για τη διάταξη αυτόνομης πρόσβασης ΑμεΑ στη θάλασσα (60x40 εκ.) * Πινακίδα συγχρηματοδότησης από το ΕπΑνεΚ ΕΣΠΑ με αναφορά και στο όνομα του Δικαιούχου (60x40 εκ.)   Τιμή προμήθειας και πλήρους τοποθέτησης για πλήρες σετ 5 πινακίδων, χωρίς ΦΠΑ | |
|  | **Ευρώ ολογράφως:** | **Δύο χιλιάδες ευρώ** |
|  | **Αριθμητικά:** | **2.000,00 €** |

|  |  |  |
| --- | --- | --- |
| Άρθρο 9 | **Σύστημα αντικλεπτικής προστασίας (συναγερμός)**  Για την προμήθεια και τοποθέτηση συστήματος αντικλεπτικής προστασίας στη μη μόνιμη βοηθητική διάταξη για αυτόνομη πρόσβαση ΑμεΑ στη θάλασσα, βάσει των ειδικών απαιτήσεων των Τεχνικών Προδιαγραφών και των υπόλοιπων όρων δημοπράτησης.  Τιμή ανά τεμάχιο, χωρίς ΦΠΑ | |
|  | **Ευρώ ολογράφως:** | **Εξακόσια πενήντα ευρώ** |
|  | **Αριθμητικά:** | **650,00 €** |

|  |  |  |
| --- | --- | --- |
| Άρθρο 10 | **Σύστημα παρακολούθησης καιρικών συνθηκών παραλίας – Εφαρμογή Τηλεμετρίας**  Για την προμήθεια και τοποθέτηση εφαρμογής τηλεμετρίας στη μη μόνιμη βοηθητική διάταξη για αυτόνομη πρόσβαση ΑμεΑ στη θάλασσα, βάσει των ειδικών απαιτήσεων των Τεχνικών Προδιαγραφών και των υπόλοιπων όρων δημοπράτησης.  Τιμή ανά τεμάχιο, χωρίς ΦΠΑ | |
|  | **Ευρώ ολογράφως:** | **Τρεις χιλιάδες ευρώ** |
|  | **Αριθμητικά:** | **3.000,00,00 €** |

|  |  |  |
| --- | --- | --- |
| Άρθρο 11 | **Δημιουργία ψηφιακού ιστότοπου προσβασιμότητας**  Στην παρούσα δράση θα αναπτυχθεί ένας διαδικτυακός τόπος, όπου θα αναρτηθούν:   * Τα πλήρη στοιχεία της πράξης - σύντομη περιγραφή, ανάλογης με το επίπεδο της στήριξης, στόχοι και αποτελέσματα, επισημαίνοντας τη χρηματοδοτική στήριξη από την Ένωση. * Φωτογραφικό και άλλο πολυμεσικό υλικό από την παραλία στην οποία θα εγκατασταθεί το σύστημα πρόσβασης * Οδηγίες πρόσβασης στην παραλία   Ο δικτυακός τόπος υποχρεωτικά θα λειτουργεί συμπληρωματικά με τον υφιστάμενο δικτυακό τόπο του Δήμου που αφορά την παροχή Τουριστικών πληροφοριών.  Επιπλέον υποχρεωτικά θα παρέχεται ψηφιακός οδηγός – χάρτης που θα προβάλλονται όλες οι τοποθεσίες που είναι προσβάσιμες για ΑΜΕΑ στην παραλία αλλά και πέριξ αυτής.  Ο διαδικτυακός τόπος θα αποτελεί το βασικό μέσο ανάδειξης της προσβασιμότητας στις παραλίες του Δήμου. Το υλικό θα παρουσιάζεται σε διακριτές ενότητες,. Όσον αφορά την πλοήγηση στο περιεχόμενο αυτή θα δομείται σε κατηγορίες υλικού, που θα προβάλλονται με την επιλογή τους πάνω σε χάρτη με διακριτό σημείο κάθε φορά.  Όσον αφορά τις **προδιαγραφές του δικτυακού τόπου** που θα αναπτυχθεί θα πρέπει να ικανοποιεί τις παρακάτω τουλάχιστον απαιτήσεις:   * Ελκυστικό γραφικό περιβάλλον εναρμονισμένο με την αισθητική και το περιεχόμενο αυτού που παρουσιάζει. * Εύχρηστους και κατανοητούς μηχανισμούς πλοήγησης για την περιήγηση του χρήστη στις σελίδες. * Θα υποστηρίζονται τουλάχιστον δύο γλώσσες (Ελληνικά, Αγγλικά).   **Πρόσβαση για ΑΜΕΑ:** Οι ψηφιακές υπηρεσίες που θα αναπτυχθούν στο πλαίσιο του έργου θα πρέπει να υιοθετούν την αρχή του «Σχεδιάζοντας για Όλους», εντάσσοντας προϋποθέσεις και όρους προσβασιμότητας σε ΤΠΕ για άτομα με αναπηρία βασιζόμενες σε διεθνώς αναγνωρισμένους κανόνες, τις οδηγίες προσβασιμότητας W3C και συγκεκριμένα στα Web Content Accessibility Guidelines (WAI/WCAG) Στο μέγιστό επίπεδο συμμόρφωσης «ΑΑA» (WGAG 2.0 levelAAA).  Τιμή για παροχή υπηρεσίας, χωρίς ΦΠΑ | |
|  | **Ευρώ ολογράφως:** | **Πέντε χιλιάδες ευρώ** |
|  | **Αριθμητικά:** | **5.000,00 €** |

ΓΕΝΙΚΕΣ ΤΕΧΝΙΚΕΣ ΥΠΟΧΡΕΩΣΕΙΣ

Κάθε ενδιαφερόμενος, που θα λάβει μέρος στο διαγωνισμό θα πρέπει να λάβει γνώση των ειδικών συνθηκών εργασίας και στην τιμή που θα προσφέρει θα περιλαμβάνονται η εγκατάσταση, οι ρυθμίσεις, η θέση σε λειτουργία και η εκπαίδευση του προσωπικού. Ειδικότερα θα πρέπει:

Η συσκευή για την Αυτόνομη Πρόσβαση ΑμεΑ στη Θάλασσα να είναι κατάλληλη για τουλάχιστον 30 χρήσεις ημερησίως, χωρίς να παρουσιάζονται φαινόμενα υπερθέρμανσης σε οποιαδήποτε από τις υπομοvάδες της.

Όλα τα πιστοποιητικά, βεβαιώσεις και λοιπά έγγραφα που αναφέρονται στην παρούσα τεχνική έκθεση θα πρέπει να προσκομιστούν από τον Ανάδοχο πριν την υπογραφή της σύμβασης με την Υπηρεσία για έλεγχο της πληρότητάς τους. (εκτός αυτών που ορίζει η πρόσκληση να προσκομιστούν με την προσφορά). Σε περίπτωση που αυτά δεν προσκομιστούν αυτομάτως θα αποκλείεται από τη διαδικασία.

Ο μηχανισμός αυτόνομης πρόσβασης να φέρει τη σήμανση «CE» κατά τα οριζόμενα στις κοινές Υπουργικές αποφάσεις του Υπουργείου Οικονομικών, Μεταφορών και Επικοινωνιών, Εθνικής Οικονομίας και Ανάπτυξης, που περιέχονται στα Φ.Ε.Κ. 688/Β/1994 και 992/Β/30-12-94.

Για όλα τα προς προμήθεια προϊόντα θα πρέπει να παρέχονται πιστοποιητικά ασφαλούς λειτουργίας και συμβατότητας με όρια ασφαλείας που επιβάλλονται από οδηγίες, κανονισμούς και νόρμες Ελληνικών και διεθνών (Ευρωπαϊκής Ένωσης, ΗΠΑ) Οργανισμών (π.χ ΕΛΟΤ, ISO, EEC, νόρμες ΕΝ κλπ).

Πρέπει να δοθούν από τον Ανάδοχο τεχνικά εγχειρίδια και οδηγίες ελέγχου, χρήσης και συντήρησης στην Ελληνική γλώσσα.

Όλες οι εργασίες θα γίνουν σύμφωνα με τους ισχύοντες κανονισμούς, με τους κανόνες της τέχνης και της επιστήμης, χωρίς ελαττώματα, και οι χώροι θα παραδοθούν απαραίτητα καθαροί και απαλλαγμένοι από άχρηστα υλικά, τα οποία θα απομακρυνθούν εκτός του χώρου εγκατάστασης της διάταξης.

Ο Ανάδοχος υποχρεούται να δέχεται τις υποδείξεις της επιτροπής παραλαβής και του αρμόδιου μηχανικού της Υπηρεσίας κατά τη διάρκεια εκτέλεσης των εργασιών και να τους ενημερώνει για οποιοδήποτε θέμα ανακύπτει.

ΕΓΓΥΗΣΕΙΣ - ΣΥΝΤΗΡΗΣΗ – ΥΠΟΧΡΕΩΣΕΙΣ ΑΝΑΔΟΧΟΥ

Η Ανάδοχος εταιρεία θα παρέχει γραπτή εγγύηση τουλάχιστον δύο (2) ετών για την καλή λειτουργία τόσο των μηχανικών μερών όσο και των ηλεκτρονικών συστημάτων. Η Ανάδοχος, χωρίς πρόσθετη δαπάνη για την Υπηρεσία, είναι υποχρεωμένη μέχρι και τη λήξη της εγγύησης (2 έτη) του συστήματος να ενημερώνει, αναβαθμίζει ή αντικαθιστά το λογισμικό ελέγχου των διατάξεων με κάθε νεότερη έκδοση που διατίθεται από τον κατασκευαστή.

Στην προσφορά του Αναδόχου θα περιλαμβάνεται και η συντήρηση του μηχανισμού χωρίς πρόσθετη χρέωση για την πρώτη περίοδο λειτουργίας, μέχρι την απόσυρσή του από την ακτή ή για διάστημα ενός έτους. Στη διάρκεια αυτή ο Ανάδοχος είναι υποχρεωμένος να παρέχει κατ' ελάχιστον μια (ανά μήνα) τακτική προληπτική συντήρηση κάθε συστήματος. Επιπλέον, υποχρεούται να προβαίνει στην αποκατάσταση οποιασδήποτε βλάβης ή άλλης λειτουργικής ανωμαλίας του εξοπλισμού, ή/και σύστημα, ή/και στην αντικατάσταση ( εφ' όσον απαιτείται ) μέρους ή του συνόλου αυτών χωρίς καμία πρόσθετη δαπάνη για την Υπηρεσία. Το κόστος όλων των αναλωσίμων, ανταλλακτικών, λιπαντικών, μικρο-υλικών, κλπ βαρύνει τον Ανάδοχο.

Η παράδοση και η εγκατάσταση στις παραλίες του Δήμου Αγίου Νικολάου θα γίνει με δαπάνες του προμηθευτή.

Θα πρέπει να δοθεί η δαπάνη και πρόγραμμα συντήρησης για κάθε έτος και για επόμενα πέντε έτη.

Θα πρέπει να δοθεί πίνακας των κυριότερων ανταλλακτικών της διάταξης με τιμές και επίσης να δοθεί Βεβαίωση για πενταετή, τουλάχιστον, δυνατότητα προμήθειας ανταλλακτικών των συσκευών του συστήματος.

|  |  |
| --- | --- |
| ΣΥΝΤΑΧΘΗΚΕ | ΕΛΕΓΧΘΗΚΕ - ΘΕΩΡΗΘΗΚΕ |
| Άγιος Νικόλαος 04/03/2020 | Άγιος Νικόλαος 05/03/2020 |
|  | Η Αν/τρια Προϊσταμένη  Δ/νσης Μελετών |
|  |  |
| Μαρία Δεμέτζου  Χημικός | Μαρία Πρατσινάκη  Αρχιτέκτων - Μηχανικός |
|  |  |